《九月朔示二小侄孙》
宋代·钱时

有客踵我门，喜我得男孙。
得男人所喜，为男岂不尊。
桑弧蓬矢射天地，堕地已作四方志。
世上纷纷空白头，直须了却男儿事。

作者简介：严州淳安人，字子是，号融堂。绝意科举，究明理学。江东提刑袁甫建象山书院，招主讲席。理宗嘉熙二年以荐授秘阁校勘，召为史馆检阅，求去，授江东帅属归。有《周易释传》、《学诗管见》、《融堂书解》、《四书管见》、《两汉笔记》等。